
Uznesenie Mestský súd Bratislava II v Bratislave v právnej veci starostlivosti súdu o maloleté deti: Y. X., B.. XX.XX.XXXX H. R. U. X., B.. XX.XX.XXXX, obe deti zastúpené kolíznym opatrovníkom Úradom práce, sociálnych vecí a rodiny Bratislava, so sídlom Vazovova 7/A, Bratislava, deti matky: W. X., B.. XX.XX.XXXX, O. X. U. XX, X. a otca: W. I., B.. XX.XX.XXXX, Š. C. Č.Q. G., O. X. U. XX, X., o návrhu Úradu práce, sociálnych vecí a rodiny Bratislava, so sídlom Vazovova 7/A, Bratislava, o nariadenie neodkladného opatrenia, takto rozhodol: I. Súd nariaďuje neodkladné opatrenie nasledovného znenia: Maloleté deti: Y. X., B.. XX.XX.XXXX H. R. U. X., B.. XX.XX.XXXX sa dočasne z v e r u j ú do starostlivosti S. pre J. H. G. Ž., V. XXX, Ž.. Matka W. X., B.. XX.XX.XXXX je p o v i n n á odovzdať maloleté deti: Y. X., B.. XX.XX.XXXX H. R. U. X., B.. XX.XX.XXXX do starostlivosti S. pre J. H. G. Ž., V. XXX, Ž.. II. Neodkladné opatrenie bude trvať 6 mesiacov od odovzdania maloletých detí do starostlivosti S. pre J. H. G. Ž., V. XXX, Ž.. III. Vo zvyšnej časti súd návrh z a m i e t a. IV. Žiaden z účastníkov n e m á n á r o k na náhradu trov konania. odôvodnenie: 1. Návrhom doručeným súdu dňa 09.06.2025 sa navrhovateľ - Úrad práce, sociálnych vecí a rodiny Bratislava so sídlom Vazovova 7/A, Bratislava (ďalej aj ako „ÚPSVaR“) domáha nariadenia neodkladného opatrenia, ktorým by boli maloleté deti: Y. X., B.. XX.XX.XXXX H. R. U. X., B.. XX.XX.XXXX odovzdané do starostlivosti Centra pre deti a rodiny Ž., V. XXX, Ž. (ďalej aj ako „CDR Žitavce“), a to na čas do právoplatnosti rozhodnutia vo veci samej, pričom zákonným zástupcom maloletých detí by bola zároveň uložená povinnosť maloleté deti odovzdať do starostlivosti zariadenia na výkon rozhodnutia súdu, ktorým je S. Ž.. 2. V návrhu na nariadenie neodkladného opatrenia navrhovateľ uviedol, že spisovú dokumentáciu maloletých detí vedie od 30.06.2023 v súvislosti s podnetom NÚDCH, kedy bol ich starší brat: maloletý J. X., B.. XX.XX.XXXX hospitalizovaný pre celkovú nefunkčnosť - T.. V správe z nemocnice je uvedené, že rodičia s maloletými deťmi žili 10 rokov v Anglicku, v roku 2022 sa vrátili na Slovensko, maloletý J. tu nemá zabezpečenú pediatrickú starostlivosť a od septembra 2023 by mal nastúpiť na Základnú školu so sídlom na Ž. D. P. X.. Jeho stav si vyžaduje pravidelné kontroly u lekára a musí absolvovať odborné vyšetrenia. Orgán SPODaSK vykonal dňa 10.07.2023 šetrenie v rodine maloletých detí v ubytovni R. S., na adrese U. P. P. X.. Matka W. X., B.. XX.XX.XXXX uviedla, že maloleté deti: Y.na H. J. v septembri
2023 nastúpia na Z. Ž. P. X.. Maloletá Y. počas pohovoru nevedela dobre po slovensky, lepšie sa dohovorila po anglicky a maloletý U. v troch rokoch nevedel rozprávať a bol plienkovaný. Rodičia uviedli, že nemajú dostatok finančných prostriedkov a žili z úspor a dôchodku starého otca K. U.. Následne bolo dňa vykonané opakované šetrenie v rodine maloletých detí v ubytovni R. S.. Bytové podmienky sa od posledného šetrenia nezmenili. V čase šetrenia boli maloleté deti Y., J. H. U. doma a spali. Matka uviedla, že maloletá Y. H. J. do ZŠ Ž. nenastúpili, pretože ich zabudla škola zaregistrovať. Následne ich chcela zapísať na Z. V., kde ich tiež nezobrali. Maloletý U. do materskej školy nechodí, nakoľko ho nikde nezobrali, pretože nosí plienky a nerozpráva. Matka uviedla, že otec opustil spoločnú domácnosť 20.10.2023 a odišiel do Českej republiky. Orgán SPODaSK si overoval tvrdenia matky ohľadom škôl a tie sa potvrdili ako nepravdivé. Taktiež sa orgán SPODaSK informoval, za akých podmienok vedia maloleté deti prijať. Matku oboznámili s tým, čo všetko má vybaviť, aby maloleté deti mohli začať navštevovať školu. Matka napriek tomu nespolupracovala, nezúčastňovala sa dohodnutých stretnutí v inštitúciách, ktoré mali diagnostikovať maloleté deti, čo bolo podmienkou prijatia do školy a vždy sa na niečo vyhovorila. Orgán SPODaSK poslal dňa 06.11.2023 odporúčanie na vykonávanie opatrení SPODaSK ambulantnou a terénnou formou do Centra pre deti a rodiny Bratislava - D., (ďalej len „CDR Učiteľská“). Cieľom spolupráce mala byť obnova a rozvoj rodičovských zručností a pomoc pri vybavovaní školy pre maloleté deti. Dňa 08.11.2023 dostali správu z CDR Učiteľská, ktorá odmietla odporúčanie s tým, že psychologičky a sociálne pracovníčky si musia vyčerpať dovolenku. Orgán SPODaSK poslal dňa 10.11.2023 nové odporúčanie do Centra pre deti a rodiny Bratislava - G., X. (ďalej len „CDR Röntgenova“), s rovnakým cieľom. Dňa 13.11.2023 dostali správu z CDR Röntgenova, ktorá odmietla odporúčanie s tým, že ich ambulancia ukončuje svoju činnosť k 31.12.2023. Následne poslali dňa 14.11.2023 ďalšie odporúčanie do Úsmevu ako dar - Š. XX, X., s rovnakým cieľom. Dané centrum začalo s rodinou spolupracovať. Dňa 08.12.2023 kontaktovali S. G. so žiadosťou o ubytovanie pre matku s maloletými deťmi a nácvik jej rodičovských zručností. Sociálny pracovník centra uviedol, že nemajú voľné kapacity, preto centrum kontaktovali ešte niekoľkokrát v pravidelných intervaloch. Následne sa podarilo vybaviť pre maloleté deti Z. W., kde mali dňa 18.12.2023 nastúpiť. Dňa 18.12.2023 pani riaditeľka T.. Ľ. Y. Z. Z. W. uviedla, že maloleté deti: Y. H. J. do školy nenastúpili, napriek dohode s matkou a matka im telefón nezdvíha. Orgán SPODaSK kontaktoval matku, ktorá uviedla, že sa presťahovala na adresu Č. D. P. X. a maloleté deti nenastúpili do školy, pretože mali ráno v izbe zimu. Dňa 19.12.2023 ich opäť kontaktovala pani riaditeľka, ktorá uviedla, že maloletí nastúpili do školy, ale nemali zo sebou žiadne jedlo, vodu a školské pomôcky. Dňa 22.12.2023 bolo vykonané neohlásené šetrenie na adrese Č. D. a bolo zistené, že maloleté deti opäť nie sú v škole z dôvodu choroby. Matke bolo odporučené, aby navštívila s maloletými deťmi zubára. Úsmev ako dar zisťoval v Anglicku, či maloleté deti Y. H. J. navštevovali školu. Z vyjadrenia školy S.-C. H. I. vyplynulo, že maloletá Y. bola ich žiačkou v období od 05.09.2022 - do 20.04.2023 a škola S.-C. H. A. nemala o maloletom J. žiadne informácie. Dňa 23.02.2024 bol orgán SPODaSK kontaktovaný sociálnym pracovníkom z S. G., ktorý uviedol, že majú možnosť prijať matku s maloletými deťmi, ale musí ich kontaktovať za účelom dohodnutia vstupného pohovoru. Matke poskytli telefón na sociálneho pracovníka, ktorého matka nekontaktovala a nikdy sa s maloletými deťmi do centra nedostavila. Dňa 06.05.2024 bolo vykonané opakované šetrenie na adrese Č. D., s tým, že bytové podmienky sa od posledného šetrenia nezmenili. Maloleté deti boli opäť doma z dôvodu ochorenia pohybového aparátu. Dňa 22.10.2024 dostali správu zo Z. W., podľa ktorej od 01.10.2024 maloleté deti nie sú ich žiakmi, nakoľko sa odsťahovali do Č. G.. Následne orgán SPODaSK dňa 24.10.2024 poslal českým orgánom žiadosť o dohľad nad rodinou, ktorá sa zdržovala v Ostrave. Dňa 27.05.2025 dostali z českej strany žiadosť o súčinnosť, v ktorej ich požiadali o prešetrenie pomerov u matky s maloletými deťmi, ktorá by sa mala nachádzať niekde v Bratislave. V žiadosti vyjadrili obavu, že matka zanedbáva riadnu starostlivosť o maloleté deti, maloletá Y. si neplní povinnú školskú dochádzku a maloletý U. nenavštevuje materskú školu a taktiež nemajú zaistenú zdravotnú starostlivosť. Orgán SPODaSK požiadal českú stranu o správy za obdobie, kedy bola rodina v ich evidencii. Zo správ vyplýva, že maloletá Y. B. Z. C., Z. XX, kde k dňu 24.02.2025 mala 179 neospravedlnených hodín. Následne 24.02.2025 prestúpila na Z. V. - Š., kde ku dňu 06.06.2025 mala 109 neospravedlnených hodín. Dňa 06.06.2025 bolo vykonané šetrenie v rodine maloletých detí na adrese W. B. XX P. X.. Matka s maloletými deťmi žije v miestnosti, ktorá je nedostatočne zariadená: dve postele, dva matrace a dve stoličky. Kúpeľňa je spoločná pre celý bytový komplex a rodina má k dispozícií svoje WC. Kuchynku rodina nemá a maloleté deti matka stravuje formou fast foodu a potravín z obchodu. Orgán SPODaSK na mieste zistil, že v čase šetrenia boli v miestnosti dve maloleté deti: Y. H. U., ktoré ležali v posteli a hrali sa s mobilmi. Okrem nich tam spala cudzia osoba čiernej pleti, ktorá hovorila po anglicky a nebola s nimi v príbuzenskom vzťahu. Podľa vyjadrenia matky, maloletý J. ostal v Č. G. D. C.. Č. U. túto informáciu potvrdila. Matka uviedla, že maloleté deti do školy momentálne nechodia, maloletú Y.
chce prihlásiť na Z. W.. Maloletý U. nakoľko nerozpráva a je plienkovaný, nenavštevuje žiadnu materskú školu. Matka je momentálne bez príjmu, nakoľko jej boli zastavené štátne dávky a v peňaženke má 200,- eur. Maloleté deti neboli ani raz u zubára odkedy prišli na Slovensko a údajne boli naposledy v decembri 2024 u pediatra v X.. Matka na úvod šetrenia uviedla, že sa neplánuje vrátiť s maloletými do Českej republiky a na záver uviedla, že sa vráti. S otcom maloletých nie je v kontakte, nakoľko si ju zablokoval na sociálnych sieťach a telefón na neho nemá. Jedná sa o ohrozenú a sociálne slabú rodinu. Maloletí sú sociálne zanedbaní a rodičia permanentne zanedbávajú povinnú školskú dochádzku v Anglicku, na Slovensku a v Českej republike. Maloletá Y. je vo svojom veku vedomostne na úrovni druhej triedy základnej škole a neovláda poriadne slovenský jazyk. Maloletý U. v piatich rokoch nevie rozprávať a nosí plienky. Obe maloleté deti potrebujú riadnu diagnostiku a lekárske vyšetrenie, ktoré im rodičia doteraz nezabezpečili. Matka celý čas nespolupracuje, zatajuje sa a neustále klame. Obaja rodičia majú veľmi slabé rodičovské zručnosti, matka má nestabilné bývanie, je nezamestnaná, bez príjmu, otec sa nachádza v Č. G. a nezaujíma sa o maloleté deti. Orgán SPODaSK neeviduje iných príbuzných, ktorí by sa vedeli o maloleté deti zodpovedne postarať. V najlepšom záujme maloletých detí je, aby mohli vyrastať v stabilnom rodinnom prostredí, kde budú mať zabezpečené vhodné podmienky pre ich priaznivý psychický, fyzický a sociálny vývin a toto im ich biologickí rodičia momentálne nevedia zabezpečiť. Vzhľadom na vyššie uvedené skutočnosti, navrhuje orgán SPODaSK vydať uznesenie o neodkladnom opatrení, ktorým budú maloleté deti odovzdané do starostlivosti zariadenia na výkon rozhodnutia súdu. Navrhovateľ k návrhu pripojil fotokópiu rodného listu maloletej, správu Z. Ž. zo dňa 02.11.2023, správu od lekára zo dňa 06.11.2023 a zo dňa 10.04.2024, správu Z. W. zo dňa 18.12.2023 a zo dňa 22.10.2024, záverečnú správu Úsmevu ako dar zo dňa 05.04.2024, záznamy zo sociálneho šetrenia T. T. V., žiadosť o súčinnosť zo dňa 27.05.2025, email z referátu odboru sociálnych vecí, správu z odboru sociálnych vecí Českej republiky zo dňa 03.12.2024 a správu zo Z. V. Š. zo dňa 24.03.2025. Dňa 10.06.2025 navrhovateľ doložil fotokópiu rodného listu maloletého R. U. H. J. XX.XX.XXXX doložil výpisy z účtu poistencov - maloletých detí a správu z diagnostického vyšetrenia maloletej Y.. 3. Zo správy Špeciálnej základnej školy s materskou školou Ž. X, X. zo dňa 02.11.2023 vyplýva, že deti nenavštevujú uvedenú školu. Rodičia detí podali prihlášku na vzdelávanie bez potrebných diagnostických správ dňa 26.05.2023. Dňa 04.07.2023 priniesli J. správu z psychologického vyšetrenia. Dňa 18.12.2023 riaditeľka Základnej školy W. oznámila navrhovateľovi, že obe maloleté deti nenastúpili v dohodnutom termíne (18.12.2023) do školy, matka im neberie telefón a ani neoznámila príčinu neprítomnosti detí v škole. V správe zo dňa 22.10.2024 zástupkyňa riaditeľky uvedenej základnej školy oznámila, že maloleté deti nie sú žiakmi ich školy, nakoľko ich starý otec telefonicky odhlásil, vraj sa odsťahovali do Č. G.. 4. Ošetrujúca lekárka maloletých detí T.. N. U. v správe zo dňa 06.11.2023 uviedla, že maloletý J. je v jej starostlivosti od 01.07.2023, rodičia nevedia, kde sa nachádza jeho zdravotná karta, k akému lekárovi chodili, nemajú údaje o očkovaní, no jeho zdravotný stav si vyžaduje osobitnú starostlivosť. Maloletý bol hospitalizovaný na psychiatrickom oddelení NÚDCH v Bratislave v júni 2023. V októbri 2023 bolo urobené psychologické vyšetrenie na detskej neurológie. Otec údajne predčasne ukončil hospitalizáciu. Maloletá Y. je starostlivosti jej ambulancie od 01.09.2023, rodičia nevedia, kde sa nachádza jej zdravotná karta, k akému lekárovi chodili, nemajú údaje o očkovaní. Maloletý X. bol prihlásený do jej ambulancie matkou bez prítomnosti dieťaťa dňa 01.02.2022 na základe zdravotného preukazu poistenca, bydliska. Dieťa prvý krát prišlo do ambulancie dňa 04.05.2023, preventívnu prehliadku malo spravenú v 3 rokoch, údajne bolo očkované 2 krát v zahraničí, rodičia nevedia čím, chýbajú údaje, odvtedy nebolo očkované. Podľa lekárky rodičia naliehali aby ich do ambulancie prijala, sú limitovaní svojimi intelektovými schopnosťami, rodinné prostredie nie je podnetné. V správe zo dňa 10.04.2024 uvádza, že maloletý J. bol u nich na vyšetrení v januári 2024 pre akútny infekt, rovnako ako aj maloletá Y. H. R.. 5. Zo správy Centra poradenstva a prevencie, Š. X, X. z diagnostického vyšetrenia maloletej Y. zo dňa 05.12.2023 vyplýva, vyšetrenie prebehlo formou dvoch stretnutí s dlhou prestávkou medzi jednotlivými časťami. Maloletá bola v kontakte nesmelšia, tichá ale spolupracujúca. V jednotlivých odpovediach dominovala dlhšia latencia odpovede, úroveň rečových schopností nebolo možné objektívne posúdiť, odpovedala prioritne v anglickom jazyku. Pasívna slovná zásoba v slovenskom jazyku je oslabená, odpovedať v slovenčine má problém. Reč je s prítomnou diskrétnou dysláliou, chybná výslovnosť hlavne sykaviek. Reč je zrozumiteľná, hrubá motorika je bez zvláštností, počas vyšetrenia nebol zaznamenaný psychomotorický nepokoj, lateralita pravostranne vyhranená, nezafixovaná, tendencia meniť si ruky počas grafomotorických zadaní, úchop nesprávnym počtom prstov, prípadne dlaňou, vysoko, prítlak
na podložku v norme, koncentrácia pozornosti bola krátkodobejšia v porovnaní s vekom, rýchlejšie unaviteľná, pracovné tempo bolo pomalé s nutnosťou povzbudenia. Aktuálny výkon v oblasti mentálnych funkcií bol v pásme výrazného podpriemeru, performačná časť pásmo výrazného podpriemeru. Verbálne subtesty boli interpretované s ohľadom na rečovú bariéru, avšak tieto výsledky vykazovali výrazné podpriemerné výsledky. Jednotlivé výsledky boli rovnomerne znížené vo všetkých skúmaných zložkách. V rámci osobného profilu dosiahla najlepšie výsledky v subteste zameranom na schopnosť interpretovať situácie a udalosti zobrazené na obrázkoch, rozpoznať poradie situácií a udalostí v príbehu a zoradiť ich v zmysluplnom poradí. Na základe výsledkov čiastkových úloh bola hodnotená jej sociálna znalosť ako mierne oslabená hlavne z dôvodu prítomnej emocionálnej odťažitosti. Najvýraznejšie oslabenie v rámci osobného profilu zaznamenali v subteste zameranom na mieru numerickej presnosti, počtového úsudku a schopnosti počítať z pamäti (aritmetika), kedy počítala v obore do 20 pomocou prstou s chybami a v subteste zameranom na percepčné schopnosti, zručnosť a vizuomotorickú koordináciu/ schopnosť predstaviť si vzťah medzi časťami a celkom. Celkovú úroveň vizuomotorickej koordinácie hodnotili ako slabú, čo môže poukazovať na prítomnosť ťažkostí na organickom podklade. Pri riešení úloh mala tendenciu nedodržiavať tvar, ťažkosti v orientácií v priestore, krátkodobá aj dlhodobá pamäť oslabená. Kresba postavy nezodpovedá fyzickému veku, postava je výrazne zjednodušená, kreslená pomocou jednoduchých geometrických tvarov, chýbajú dôležité aj doplnkové detaily, proporcie tela sú zachované. Maloletá sa vie podpísať, jednotlivé písmenká sú písané nesprávnym spôsobom, kresba pokrýva menšiu plochu papiera. Z výsledkov pozorovania a kresby postavy vnímajú maloletú aktuálne ako neistú, submisívnu s potrebou dlhšej adaptácie. Na vyšetrenie prišla usmiata, v dobrej nálade. Hneď na začiatku sa ukazuje problém s porozumením v slovenskom jazyku, kedy nereaguje na vetu typu: „odlož si kabát, sadni si.“ Povedať niečo v slovenčine je problém, odpovede dáva prioritne v anglickom jazyku. Vyšetriť úroveň matematických schopností a vedomostí zo slovenského jazyka nebolo možné. Čítať nevie, sem tam správne povie samohlásku, odpis, prepis textu nezvládnutý - niekedy napíše správne nejaké tlačené písmenko. Matematika nezvládnutá už v základných matematických operáciách. Celková úroveň intelektových schopností sa aktuálne nachádza v písme výrazného podpriemeru, performačná oblasť pásmo výrazného podpriemeru, dieťa so SZP, schopnosť koncentrácie pozornosti je krátkodobá, viacjazyčné prostredie, preferencia anglického jazyka, nesprávne osvojená grafomotorika. Úroveň školských vedomostí a zručností nezodpovedá veku žiačky, navrhujú vzdelávanie v špeciálnej základnej škole pre žiakov s MP v ročníku podľa veku a podľa vypracovaného IVP. Je žiačkou podľa § 2 písm. k) so zdravotným postihnutím (mentálnym postihnutím) a následne podľa § 2 písm. i) má špeciálnu výchovno - vzdelávaciu potrebu na poskytnutie podporného opatrenia vo výchove a vzdelávaní. Medzi odporúčania a podporné opatrenia pre maloletú zaradili: hodnotiť ju ako žiačku s odlišným materinským jazykom, zamerať sa na obsah hovoreného, nie na formu, zabezpečiť doučovanie v slovenskom jazyku, zvážiť spoluprácu s asistentom pedagóga, podpora v adekvátnom nadväzovaní kontaktu s rovesníkmi, pravidelná príprava na vyučovací proces a opakovanie po menších tematických celkoch, v prípade ťažkostí v osvojovaní si vedomostí zvážiť možnosť doučovania, dovysvetlenie, v prípade neistoty dať možnosť spýtať sa, či zadanému správne rozumie, zabezpečiť žiakovi podnetné a všeobecne rozvíjajúce prostredie, vedenie žiaka k samostatnosti a posilňovať sebavedomie pozitívnym ohodnotením úspechu. 6. Ako vyplýva zo záverečnej správy Úsmevu ako dar zo dňa 05.04.2024, v novembri 2023 dostali odporúčanie orgánu SPODaSK na vykonanie opatrení pre rodinu maloletých detí ambulantnou a terénnou formou. Rodine boli poskytnuté tieto služby: návštevy v domácnosti, komunikácia s deťmi, komunikácia s krízovými centrami v Bratislave o možnostiach umiestnenia rodiny, prípadová konferencia, komunikácia so školami v Bratislave a v Anglicku, získanie potvrdenia o návšteve školy v Anglicku pre maloletú Y., materiálna pomoc (školské a hygienické potreby), komunikácia so širšou rodinou pani X., telefonická komunikácia s rodinou, mapovanie a preposlanie informácií o CDR s inštitútom dobrovoľných pobytov a CDR s programom dobrovoľných pobytov pre rodičov s deťmi. Spolupráca bola ukončená, nakoľko sa podarilo získať informácie o príjme rodiny, deti začali navštevovať školu, ale komunikácia s rodinou viazla. Matka s nimi nekomunikovala, starý otec im podával nepravdivé informácie o situácii rodiny. Pri ich návšteve dňa 05.04.2024 im dvere v domácnosti na Českej ulici otvoril muž, ktorý sa predstavil ako syn pána U. a brat matky maloletých detí a informoval ich, že rodina v byte už nebýva. Starý otec ich v telefonickom rozhovore ubezpečil, že je všetko v poriadku a že aj naďalej bývajú s dcérou a deťmi v byte na Č.Q. D.. Základná škola W. ich informovala, že maloletý J. H. Y. školu navštevujú, ale matka ich často uvoľňuje kvôli chorobám a liečebným pobytom. Podľa ich informácií má rodina dostatok finančných prostriedkov na platenie nájmu, akurát je ťažko prispôsobivá. Odporučili udržiavať kontakt biologického otca s deťmi a na zrežimovanie rodiny využiť možnosti CDR programov dobrovoľných pobytov pre rodičov s deťmi.
7. Úrad mestského obvodu Moravská Ostrava a L., odbor sociálnych vecí vo svojej správe zo dňa 03.12.2024 uviedol, že dňa 07.11.2024 vykonal šetrenie v mieste bydliska maloletých detí na adrese B. XX, C.. V dobe šetrenia bolo zistené, že v domácnosti bývajú rodičia maloletých detí spolu so všetkými tromi deťmi. Rodina obýva byt 2+1, ktorý by mali mať prenajatý od p. P. s nájomnou zmluvou do 31.12.2024. Otec detí očakáva, že zmluva mu bude predĺžená o ďalší rok, pretože nájom hradí riadne a pravidelne. Za nájom hradí mesačne 12.200 ,- Kč a zálohy za elektrinu vo výške 2.000,- Kč mesačne. Byt, ktorý rodina užíva, je zariadený základným nábytkom. Maloletý U.B. spí s rodičmi v spálni na veľkej manželskej posteli, staršie deti majú k dispozícií veľký matrac na spanie. V obývačke je jedálenský stôl, veľká TV. V dobre šetrenia maloletá Y. H. J. spali, maloletý R. sa hral na mobile, pôsobil spokojným dojmom, matka uviedla, že po česky moc rozprávať nechce. Otec uviedol, že jeho príjem tvorí dávka z úradu práce vo výške cca 19.-20.000 Kč, finančne mu pomáha jeho „bohatá“ sestra, a snaží sa si privyrábať „taxikárčením“. Matka uviedla, že chodí pravidelne do Bratislavy, kde má svoju rodinu. Deti tu majú svoju lekárku, no podľa potreby s nimi navštevuje pohotovosť P. C. - L.. Maloletý J. je podľa matky postihnutý, má mutizmus, vôbec nerozpráva, chodil do špeciálnej školy, ale pretože v Bratislave ukončil 10. ročník ZŠ, tak má podľa matky ukončenú povinnú školskú dochádzku a už do školy chodiť nemusí. Maloletá Y. je podľa matky školopovinná, v dobe šetrenia nebola prihlásená do žiadnej školy v Ostrave, pretože nenašli pre ňu žiadnu vhodnú špeciálnu školu. Rodine bolo v tomto smere poskytnuté poradenstvo, kontakty na vhodné školy, boli poučení o povinnej školskej dochádzke a podobne. Maloletý U.B. nenavštevuje predškolské zariadenie, je v celodennej starostlivosti matky. Rodičia uviedli, že sa v minulosti rozišli, teraz žijú v spoločnej domácnosti a spoločne sa starajú o deti, čo chcú zachovať aj do budúcna. Z rozhovoru vyplynulo, že matka podľa otca dobre varí, tiež uviedol, že podľa potreby jej so starostlivosťou pomáha. Ponúknutú pomoc soc. asistentky chcela rodina využiť. Následne bolo u rodičov overované, či maloletej vybavili školu, opakovane boli vedení k náprave. Otec dňa 03.12.2024 uviedol, že maloletú prihlásil na Z. Š. Z., T. C. H. L.. Riaditeľ dňa 04.12.2024 v telefonickom rozhovore oznámil, že maloletá do školy nastúpila. 8. Úrad mestského obvodu T. C. H. L., odbor sociálnych vecí vykonal dve šetrenia v domácnosti, v ktorej žili rodičia s maloletými deťmi a rodina bola pozvaná k stretnutiu na ich úrade. Prvé šetrenie prebehlo dňa 24.04.2025. Rodina nemala označený zvonček ani schránku. Maloletá nebola v škole, pretože jej bolo podľa matky zle, v domácnosti boli ešte jej dvaja bratia, z ktorých je jeden podľa matky H. a druhý pokrikoval na matku zvonka. Domácnosť bola zariadená najnutnejším nábytkom a bola čistá. Pri dverách ležal päťkilový sáčik zemiakov. Matka bola spolu s maloletou pozvaná na stretnutie na úrade dňa 28.04.2025, no na toto stretnutie sa nedostavila, a preto bolo vykonané opakované šetrenie. V byte bolo teplo, elektrina, voda i plyn. V byte sa nachádzala kuchynská linka, práčka, chladnička s potravinami, stôl, rohová lavica so stoličkami, obývačka, veľký televízor a podobne. Podlaha bola špinavá, koberce neboli v žiadnej miestnosti. Celkovo pôsobil byt jednoducho, ale funkčne zariadený. Matka uviedla, že od roku 2012 žila s deťmi v Anglicku, na začiatku roku 2025 sa však vrátila, nakoľko nemala v Anglicku nárok na žiadne dávky. Otec sa vrátil do Česka už v roku 2022. V súčasnosti nie je matka vedená na Úrade a nepoberá ani žiadne dávky, nemá občiansky preukaz. Stará sa o ňu otec detí, ktorý je vedený na úrade práce a zároveň brigádne pracuje. S rodičmi sa rozprávali o rodičovskej zodpovednosti a boli informovaní o možnostiach pomoci. Bytové podmienky boli pre deti vyhovujúce, neboli zistené žiadne závažné patológie. S rodičmi a maloletou bol dohodnutý termín na úrade dňa 14.05.2025 z dôvodu prejednania krádeže a vysokej neospravedlnenej absencie. Maloletá uviedla, že sa jej v škole páči, nikto jej tam neubližuje, chýbala pretože bola chorá. Ohľadne krádeže uviedla, že je to veľké nedorozumenie, pretože si myslela, že matka už všetko zaplatila a preto odišla s celým nákupným vozíkom preč z predajne. Je jej to ľúto, kradnúť nechcela. Následne boli vypočutí obaja rodičia, ktorí uviedli, že od februára 2025 sa o rodinu stará otec, s deťmi nemajú žiadne výchovné problémy, deti ich rešpektujú, nikde sa netúlajú. Rodičia boli poučení o povinnosti plniť si predškolskú či školskú dochádzku a následkoch ich neplnenia. Rovnako boli upozornení na možnosť uloženia povinnosti využiť odbornú poradenskú pomoc alebo využitia výchovných opatrení súdu či orgánu SPOD, bol im vysvetlený postup pre vybavenie občianskeho preukazu, evidencii na Úrade práce, vybavenie príspevkov a boli im dané aj kontakty na odbornú pomoc v V.. X. Z. Š. V. - Š.D. vo svojej správe zo dňa 24.03.2025 uviedla, že maloletá Y. dňa 24.02.2025 prestúpila na ich školu zo Z. Š. C., Z. XX. V tomto školskom roku 2024/2025 plní ôsmy rok povinnej školskej dochádzky, je žiačkou 7. triedy. Od 24.02.2025 má ku dňu vydania správy 49 ospravedlnených hodín zákonnými zástupcami z dôvodu choroby a 1 neospravedlnenú hodinu. Z výpisu z vysvedčenia za
I. polrok školského roku 2024/2025 predchádzajúceho vzdelávania je zrejmé, že maloletá mala 15 ospravedlnených a 121 neospravedlnených hodín a k 24.02.2025 neospravedlnená absencia vzrástla na 179 neospravedlnených hodín. Maloletá nebola v prvom polroku v 7. ročníku hodnotená, v triede sa za toto krátke obdobie, kde bola v škole prítomná, nijako výrazne neprejavuje, a preto ju nie je možné hodnotiť. V druhom polroku mala celkom 98 ospravedlnených a 30 neospravedlnených hodín. Dňa 19.05.2025 kontaktoval školu otec maloletej, ktorý oznámil, že maloletá odcestovala spolu s matkou do Bratislavy. Dňa 26.05.2025 oznámil, že v Bratislave s matkou zostáva, ale nevie, kde sa presne nachádza. 10. Dňa 27.05.2025 Úrad mestského obvodu Moravská C. a L., odbor sociálnych vecí požiadal Úrad pre medzinárodnoprávnu ochranu detí o súčinnosť s prešetrením situácie maloletých detí, ktoré by sa podľa tvrdení otca mali nachádzať s matkou u jej rodiny v Bratislave. Majú podozrenie, že matka zanedbáva riadnu starostlivosť o deti, maloletá Y. si neplní povinnú školskú dochádzku, maloletý U.B. nebol zapísaný na povinné predškolské vzdelávanie a rovnako nemajú zabezpečenú riadnu zdravotnú starostlivosť. Maloletá od februára do mája 2025 navštevovala 7. triedu na Z. Y. V.-Š. (8 rok PŠD). Zo správy školy z dňa 25.03.2025 vyplýva, že v školskom roku 2024/2025 maloletá vykazovala ku dňu 24.02.2025 179 neospravedlnených hodín. V minulostí matka s deťmi bývala v Anglicku i na Slovensku, kde maloletá navštevovala Z. W. X, X.. Matka od februára 2025 zdieľala spoločnú domácnosť s otcom detí v V., ktorú opustila dňa 19.05.2025. Matka nepracovala, nebola vedená v evidencii ÚP, nepoberala žiadne sociálne dávky. Domácnosť finančné zaisťoval otec detí, ktorý pracuje pre spoločnosť X.. Podľa otca, má matka České i slovenské občianstvo. Otec uviedol telefónne číslo na otca matky, s ktorým by mala byť na Slovensku v kontakte: XXXXX XXX XXX XXX. 11. Z výpisu z účtov maloletých detí v zdravotnej poisťovni vyplýva, že sú poistencom spoločnosti Union zdravotná poisťovňa, a. s. od 01.01.2013 (mal. J. H. Y.) a od 10.05.2020 (mal. R.). Maloletá Y. bola vyšetrená dňa 09.01.2024, 03.04.2024 a dňa 18.04.2024. Maloletý R. dňa 25.07.2023 (konzultácia prostredníctvom elektronickej pošty alebo telefonicky), 11.09.2023 (rýchla zdravotná pomoc), 17.10.2023, 07.12.2023, 15.12.2023, 09.01.2024 a dňa 20.11.2024. 12. Lustráciou poručenských spisov maloletých detí bolo zistené, že uznesením zo dňa 08.02.2024, č. k. 69P/92/2023-15 súd konanie o návrhu manželky o rozvod manželstva a o úpravu pomerov manželov na čas po rozvode manželstva k maloletým deťom: J. X., B.. XX.XX.XXXX, Y. X., B.. XX.XX.XXXX H. R. U. X., B.. XX.XX.XXXX zastavil pre nezaplatenie súdneho poplatku. Uznesenie nadobudlo právoplatnosť dňa 21.03.2024. Iné konania neboli ohľadne maloletých detí vedené. 13. Podľa § 1 zákona č. 161/2015 Z. z. Civilného mimosporového poriadku (ďalej aj ako „CMP“), podľa tohto zákona súdy prejednávajú a rozhodujú veci ustanovené v tomto zákone. 14. Podľa § 2 ods. 1 CMP na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 15. Podľa § 324 ods. 1 zákona č. 160/2015 Z. z. Civilného sporového poriadku (ďalej aj ako „CSP“) pred začatím konania, počas konania a po jeho skončení môže súd na návrh nariadiť neodkladné opatrenie. 16. Podľa § 325 ods. 1 CSP neodkladné opatrenie môže súd nariadiť, ak je potrebné bezodkladne upraviť pomery, alebo ak je obava, že exekúcia bude ohrozená. 17. Podľa § 326 ods. 1 CSP, v návrhu na nariadenie neodkladného opatrenia sa popri náležitostiach žaloby podľa § 132 uvedie opísanie rozhodujúcich skutočností odôvodňujúcich potrebu neodkladnej úpravy pomerov alebo obavu, že exekúcia bude ohrozená, opísanie skutočností hodnoverne osvedčujúcich dôvodnosť a trvanie nároku, ktorému sa má poskytnúť ochrana a musí byť z neho zrejmé, akého neodkladného opatrenia sa navrhovateľ domáha. 18. Podľa § 329 ods.1 veta prvá CSP súd môže rozhodnúť o návrhu na nariadenie neodkladného opatrenia aj bez výsluchu a vyjadrenia strán a bez nariadenia pojednávania. 19. Podľa § 329 ods. 2 CSP pre neodkladné opatrenie je rozhodujúci stav v čase vydania uznesenia súdu prvej inštancie. 20. Podľa § 330 ods. 1 CSP súd môže určiť, že neodkladné opatrenie bude trvať len po určený čas.
21. Podľa § 331 ods. 1 CSP, návrh na nariadenie neodkladného opatrenia doručí súd ostatným stranám až spolu s uznesením, ktorým bolo neodkladné opatrenie nariadené. Ak bol návrh na jeho nariadenie odmietnutý alebo zamietnutý, uznesenie súd ostatným stranám nedoručuje, uznesenie odvolacieho súdu im doručí, len ak nim bolo neodkladné opatrenie nariadené. 22. Podľa § 367 ods. 1 CMP, neodkladným opatrením môže súd nariadiť, aby ten, kto má maloletého dočasne pri sebe, maloletého dočasne odovzdal do starostlivosti toho, koho označí súd, alebo do striedavej osobnej starostlivosti. 23. Podľa § 367 ods. 2 CMP, ak súd neodkladným opatrením nariadi odovzdanie maloletého do starostlivosti zariadenia na výkon rozhodnutia súdu, určí zároveň čas trvania neodkladného opatrenia, a to najdlhšie na šesť mesiacov. 24. Podľa § 367 ods. 3 CMP, o návrhu na nariadenie neodkladného opatrenia rozhodne súd najneskôr do siedmich dní od doručenia návrhu. V tejto lehote súd uznesenie vyhotoví. 25. Podľa § 367 ods. 4 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. 26. Podľa článku 3 Dohovoru o právach dieťaťa, záujem dieťaťa musí byť prvoradým hľadiskom pri akýchkoľvek postupoch týkajúcich sa detí, či už vykonávaných súkromnými zariadeniami sociálnej starostlivosti, súdmi, správnymi alebo zákonodarnými orgánmi. 27. Účelom inštitútu neodkladného opatrenia je rýchla a dočasná úprava právnych pomerov účastníkov, ktorá však zásadne nemôže prejudikovať práva a záujmy účastníkov. Zákonná formulácia § 367 CMP neupravuje konkrétne situácie, v ktorých môže súd pristúpiť k nariadeniu neodkladného opatrenia, t. j. môže k nemu pristúpiť v závislosti od konkrétnych okolností, pričom musí iba starostlivo uvážiť, či sú pre také opatrenie splnené všetky zákonné podmienky. Takýmto rozhodnutím je možné urýchlene a pružne riešiť situácie, keď je potrebný okamžitý zásah súdu. U maloletých pôjde v zásade o zásah do stavu, ktorým je bezprostredne ohrozená ich výživa, výchova, prípadne iné dôležité záujmy. Keďže neodkladné opatrenie nie je konečným rozhodnutím, jeho nariadením navrhovateľ nenadobúda definitívne práva, o ktorých bude rozhodnuté až rozhodnutím vo veci samej. Z charakteru neodkladného opatrenia vyplýva, že pred jeho nariadením súd nemusí zistiť všetky skutočnosti, ktoré sú potrebné pre vydanie konečného rozhodnutia a pri zisťovaní nemusí byť vždy dodržaný formálny postup stanovený na dokazovanie. Je však nutné, aby boli osvedčené aspoň základné skutočnosti potrebné pre záver o pravdepodobnosti práva (nároku), ktorému sa má poskytnúť predbežná ochrana, ako i osvedčenie nebezpečenstva hroziacej ujmy a aby neboli závažné pochybnosti o potrebe dočasnej úpravy. 28. V konaní starostlivosti o maloleté deti pri nariadení neodkladného opatrenia je teda súd v záujme maloletého dieťaťa povinný starostlivo uvážiť, či sú pre také opatrenie splnené všetky zákonné podmienky. Neodkladné opatrenie súd preto vydá vtedy, ak má osvedčené, že riešenie situácie maloletého dieťaťa neznesie odklad, t. j. keď je priamo ohrozená jeho výživa, alebo keď musí byť okamžite vyňaté z doterajšieho výchovného prostredia, prípadne, ak ide o iné dôležité záujmy. V záujme zamedzenia zneužitia tohto procesného inštitútu je možné uplatniť ho len výnimočne, a to iba v prípadoch riadneho osvedčenia stavu bezodkladnej potreby úpravy pomerov. 29. Na základe vyššie uvedených skutočností a citovaných zákonných ustanovení dospel súd k záveru, že návrh na nariadenie neodkladného opatrenia je v tomto prípade dôvodný a ÚPSVaR v postavení navrhovateľa dostatočne tak skutkovo aj listinnými dôkazmi osvedčil potrebu neodkladného zásahu súdu. Súd mal osvedčenú dôvodnosť podania návrhu a naliehavosť úpravy pomerov oboch maloletých detí, ktoré s matkou pricestovali koncom mája 2025 na územie Slovenskej republiky. Z obsahu pripojených písomností jednoznačne vyplýva, že je nevyhnutné bezodkladne riešiť situáciu maloletých detí, ktoré sa síce v čase rozhodovania súdu nachádzajú na území Slovenskej republiky, ale zo skutkových tvrdení navrhovateľa vyplýva, že na území Slovenskej republiky nemajú obvyklý pobyt a tunajší súd má tak právomoc prijať len nevyhnutné opatrenia na ochranu života a zdravia maloletých detí. Rodičia dlhodobo nezvládajú výchovu maloletých detí, maloletého R. nezapísali na predškolské vzdelávanie, maloletá Y. nebola opakovane zapísaná na základnú školu a ak ju aj začala navštevovať, mala veľa neospravedlnených hodín, aj keď jej nebola potvrdená žiadna zdravotná
indikácia k absenciám (pozn. maloleté dieťa nenavštevuje pravidelne pediatra, ani žiadneho iného lekára). Napriek snahe navrhovateľa či Úradu Mestského obvodu T. C. H. L., odbor sociálnych vecí, ktorý monitoroval situáciu maloletých detí počas ich pobytu v Českej republike a ktorý poskytoval rodine poradenstvo, opakovane vykonával v rodine šetrenia, poskytoval rady či odporúčania, rodičia nezmenili svoje správanie a nezabezpečovali riadnu starostlivosť o maloleté deti. Je nutné uviesť, že tento zásah v podobe umiestnenia maloletých detí do Centra pre deti a rodiny prichádza po dlhodobejšom monitorovaní situácie maloletých detí slovenskými či českými sociálnymi úradmi, ako aj spolupracujúcimi subjektami, ktoré rodine pomáhali vytvoriť vhodné podmienky pre zabezpečenie potrieb maloletých detí, no rodičia napriek opakovane ponúknutej pomoci nedokážu deti riadne vychovávať, zabezpečiť im riadny fyzický a psychický vývoj, nedokážu s deťmi pravidelne navštevovať ich ošetrujúceho lekára, zapísať ich do predškolského či školského zariadenia a zabezpečiť riadne plnenie školskej dochádzky. Rodina nedokáže výchovne usmerňovať maloleté deti, nedokáže im vytvoriť riadne zázemie a zabezpečiť ich riadny vývin (pozn. rodina bývala v Anglicku, na Slovensku, v Českej republike a v súčasnosti opätovne na Slovensku). V roku 2023 nevedela maloletá Y. po slovensky, jej celková úroveň intelektových schopností sa v jej 12tich rokoch a 9 mesiacoch nachádzala v pásme výrazného podpriemeru, nevedela čítať, matematiku mala nezvládnutú už v základných matematických operáciách. Maloletý R. U. je vo svojich piatich rokov plienkovaný, nevie rozprávať, nie je prijatý do žiadneho predškolského zariadenia. Opakovane ponúkaná pomoc zo strany orgánu SPODaSK, sociálnych orgánov Českej republiky či zo strany školských zariadení, bola rodičmi absolútne odignorovaná. Za takto zadefinovaných skutkových okolností, osvedčených listinnými dôkazmi je okamžitý zásah súdu v podobe umiestnenia maloletých detí do Centra pre deti a rodiny nevyhnutný, a to za účelom nastavenia riadneho režimu a pravidiel pre maloleté deti, za účelom poskytnutia riadnej zdravotnej starostlivosti a zabezpečenia základných životných podmienok pre maloleté deti (zo správy navrhovateľa vyplýva, že rodina nemá v domácnosti ani kuchyňu). V tomto prípade ide len o dočasné vyňatie maloletých detí zo starostlivosti rodičov, kedy bude naďalej pokračovať spolupráca príslušných úradov s rodičmi maloletých detí, ktorí po vytvorení vhodných podmienok a osvojení si riadnych pravidiel výchovy a zabezpečenia starostlivosti o deti, budú môcť deti prevziať naspäť do starostlivosti za predpokladu, že zdravý psychický a fyzický vývin detí nebude v ich domácnosti žiadnym spôsobom ohrozený. V zmysle uvedeného osvedčeného skutkového stavu súd rozhodol tak, ako je uvedené vo výroku tohto uznesenia a matke detí (v ktorej starostlivosti sa maloleté deti toho času nachádzajú) uložil povinnosť odovzdať ich do starostlivosti Centra pre deti a rodiny, ktoré bude najbližších šesť mesiacov zabezpečovať starostlivosť o maloleté deti. 30. Súd zamietol časť návrhu navrhovateľa týkajúcu sa trvania nariadeného neodkladného opatrenia, keďže sa nestotožnil s navrhovateľom požadovanou dobou trvania neodkladného opatrenia. (navrhovateľ požadoval nariadiť neodkladné opatrenie na vopred nejasné obdobie, vymedzené len do právoplatnosti rozhodnutia vo veci samej, pričom návrh vo veci samej nepodal). V prvom rade je potrebné uviesť, že základným časovým limitom pre nariadenie neodkladného opatrenia je ustanovenie § 367 ods. 2 CMP, ktorý jasne vymedzuje trvanie neodkladného opatrenia, a to najdlhšie na obdobie 6 mesiacov. Účelom tohto neodkladného opatrenia nie je nahrádzať konanie vo veci samej - o nariadení výchovného opatrenia (v ktorom súd vykonáva riadne dokazovanie), ale len z dôvodu neodkladnej potreby, na nevyhnutne potrebný čas zabezpečiť riadnu starostlivosť o maloleté dieťa. V zmysle vyššie uvedeného, súd časovo ohraničil obdobie zotrvania maloletých detí v CDR na obdobie 6 mesiacov, ktoré budú plynúť od reálneho odovzdania maloletých detí do zariadenia. 31. O náhrade trov konania súd rozhodol podľa § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania. Toto rozhodnutie je vykonateľné dňom 13.06.2025 /§ 367 ods. 4 CMP/. Poučenie: Proti tomuto uzneseniu možno podať odvolanie do 15 dní odo dňa jeho doručenia, na súde proti ktorému rozhodnutiu smeruje, písomne, v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 Civilného sporového poriadku odvolanie možno odôvodniť len tým, že
a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, h) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak povinný dobrovoľne nesplní to, čo mu ukladá exekučný titul, môže oprávnený podať návrh na vykonanie exekúcie podľa osobitného zákona a požadovať splnenie nároku z exekučného titulu. Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému môže oprávnený podať návrh na súdny výkon rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2025:1225201835.2 (dáta aktuálne k 15. 11. 2026). Záväzné je znenie zverejnené súdom.




